

2


[image: Герб Чувашии]

ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"КУЛЬТУРА ҪИНЧЕН" САККУННЕ 
УЛШӐНУ КӖРТЕССИ ҪИНЧЕН

Чӑваш Республикин Патшалӑх Канашӗ
2026 ҫулхи ҫӗртме уйӑхӗн 19-мӗшӗнче
йышӑннӑ

1 статья
Чӑваш Республикин "Культура ҫинчен" 1993 ҫулхи ҫу уйӑхӗн 27-мӗшӗнчи саккунне ("Советская Чувашия" хаҫат, 1993, утӑ уйӑхӗн 3-мӗшӗ; Чӑваш Республикин Патшалӑх Канашӗн ведомоҫӗсем, 1997, 22 №; 2001, 39 №; 2004, 61 №; 2006, 69 №; 2008, 78 №; Чӑваш Республикин Саккунӗсен пуххи, 2014, 3, 12 №-сем; 2015, 9 №; "Республика" хаҫат, 2018, ака уйӑхӗн 4-мӗшӗ; 2023, чӳк уйӑхӗн 8-мӗшӗ; 2024, юпа уйӑхӗн 16-мӗшӗ; 2025, юпа уйӑхӗн 
15-мӗшӗ) улшӑну кӗртес, унта ҫакӑн пек ҫырса 351 cтатья хушса хурас:
"351 cтатья.	Культура организацийӗ ҫумне оперативлӑ управлени правипе ҫирӗплетнӗ патшалӑх е муниципалитет пурлӑхне ҫӑмӑллӑхлӑ аренда тӳлевӗн условийӗсемпе арендӑна илмелли договор

Культура организацийӗ ҫумне оперативлӑ управлени правипе ҫирӗп-летнӗ патшалӑх е муниципалитет пурлӑхне ҫӑмӑллӑхлӑ аренда тӳлевӗн условийӗсемпе арендӑна илмелли договора (малалла – аренда договорӗ) тӑвассине Раҫҫей Федерацийӗн культура ҫинчен калакан саккунӗсен никӗсӗсен 471 статйипе килӗшӳллӗн пурнӑҫлаҫҫӗ.
Аренда тӳлевӗн ҫӑмӑллӑхлӑ ставкине тата Чӑваш Республикин патшалӑх харпӑрлӑхӗнче шутланакан пурлӑх тӗлӗшпе аренда договорӗсем тӑрӑх тӳлемелли аренда тӳлевӗн виҫине шутласа кӑлармалли йӗркене Чӑваш Республикин Министрсен Кабинечӗ палӑртать.
Аренда тӳлевӗн ҫӑмӑллӑхлӑ ставкине тата муниципалитет харпӑрлӑхӗнче шутланакан пурлӑх тӗлӗшпе аренда договорӗсем тӑрӑх тӳлемелли аренда тӳлевӗн виҫине шутласа кӑлармалли йӗркене вырӑнти хӑй тытӑмлӑх органӗн акчӗпе палӑртаҫҫӗ.".

2 статья
Ҫак Саккун 2026 ҫулхи авӑн уйӑхӗн 1-мӗшӗнчен пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

